Dah Polloshka

Dah Polloshka ishte një figurë e ndritur e qytetit të Gjakovës. 
Dah është shkurtesë e emrit Abdullah (Polloshka), atdhetarit gjakovar që luftoi në mbrojtje të drejtave të popullit shqiptar e kundër zbatimit të reformave të Tanzimat-it  të ndërmarra nga Perandoria Osmane. Ai ra heroikisht më 1845 në sulmin ndaj kampit të ushtrisë Osmane në vendin e quajtur Nakarade, në afërsi të Gjakovës.

Sot një rrugë e qytetit mban me krenari emrin e tij.

Populli ka thurruar edhe këtë këngë kushtuar heroizmit të këtij trimi:

KANGA E DAH POLLOSHKËS*

O me tre veto luftën e nisi,

More si me kanun-o Misirlija1,

Abdullah Aga kahramani,

Namin ja njeu Rumelija.

Thot'nizami-o me i lanë armët!

O un' i mjeri qysh do të rrnoj?

Oxhakut le t'mi shkon nami,

Për ni shpirt vetin s'e marroj!

- More at, o more ijanet,

More qysh s'e bane edhe 'i grim' gajret?

- Mos t'ish kanë qaj llagami shkretë,

Pat me dalë Daha n'selamet! —

Dah Polloshka kur asht dekë,

More për ta kajshin shehri e Reka;

Vorri i Dahës na u mloft me nur,

Sa me gajret-o na i erdh deka!

1 Mehmet Ali Pasha i Misirit.

*Marr nga: Këngë Popullore Të Rilindjes Kombëtare - Instituti Albanologjik i Prishtinës

Kategoria:Biografi shqiptare
Kategoria:Atdhetarë shqiptarë
Kategoria:Heronj